**DEPRESIA LA COPII SI ADOLESCENTI (1)**

Campania IEC Sanatatea mintala de anul acesta se desfasoara sub sloganul: ***„Solidari în domeniul sănătății mintale! Nu există sănătate fără sănătate mintală.”***

Sănătatea mintală reprezintă o componentă fundamentală a sănătăţii individuale și a „stării de bine”, descriind nu numai absența bolii, ci și capacitatea unui individ de a se integra cu succes în viața familială, socială și profesională. Tulburările mintale constituie una dintre cauzele principale ale poverii bolii și ale corecției duratei de viață luând în considerare handicapul (disability-adjusted life years, DALY).

*Iata cateva manifestari ale depresiei la copii si adolescenti:*

* Pana la 3 ani : Tulburări alimentare, crize de afect, întârziere în dezvoltarea somatică a vorbirii şi a motricităţii, expresivitate emoţională diminuată, interes diminuat pentru joc
* 3-5 ani: Predispoziție pentru accidente, fobii, agresivitate, reacţii afective excesive la greşeli minore
* 6-8 ani: Acuze somatice vag conturate, reacţii comportamentale agresive de evitare a situaţiilor/persoanelor noi, întârziere în dezvoltarea abilităţilor de socializare cu copii de vârste similare, tendința de ataşament excesiv faţă de părinţi/adultul de referinţă
* 9-12 ani: Preocupări morbide, îngrijorare excesivă, lipsa interesului pentru jocuri şi interacţiuni cu prietenii, preocuparea frecventă de a nu dezamăgi adulţii de referinţă
* Adolescenta: Trăiri intense, frecvente, persistente de tristeţe, singurătate, izolare, lipsă de speranţă, diminuarea stimei de sine, exprimare neadecvată a furiei, reacţii agresive, retragere socială, nelinişte, apatie, comportamente deviante (fugă de acasă, consum de substanţă, debut precoce al vieţii sexuale, promiscuitate), dificultăţi legate de somn, alimentaţie, simptome somatice, probleme psihosomatice.